Jocul lui Ender
"Jocul lui Ender" și continuarea "Vorbitor în numele morților" au primit atât premiul Hugo, cât și premiul Nebula, făcând din Card singurl autor (până în 2009) care a câștigat cele mai importante două premii din science fiction în ani consecutivi. Card a continuat seria cu "Xenocid", "Copiii minții", "Umbra lui Ender", "Umbra Hegemonului", "Umbra marionetelor", "First Meetings in the Enderverse", "Umbra Uriașului", "A War of Gifts" și "Ender in Exile", acțiunea ultimei cărți petrecându-se după "Jocul lui Ender" și înainte de "Vorbitor în numele morților". Card a anunțat că vrea să scrie "Shadows Alive", o carte care să lege Saga Umbrelor cu Saga lui Ender. În 2008, Card a anunțat că "Jocul lui Ender" urmează a fi ecranizat, dar că încă nu se găsise un regizor (inițial fusese ales Wolfgang Petersen, dar acesta s-a angajat în alte proiecte). Filmul urma să fie realizat de Chartoff Productions, scenariul fiind scris chiar de Card.